આગામી વર્ષે લોકસભાની ચૂંટણી યોજાનાર છે ત્યારે બિન ભાજપ અને બિન કોંગ્રેસી એવા ત્રીજા મોરચાના પ્રયાસો વેગ પકડી રહ્યા છે. ત્રીજા મોરચાને રાષ્ટ્રવાદી કોંગ્રેસ પાર્ટીએ (એનસીપી) જોરદાર આંચકો આપ્યો છે. એનસીપીના અધ્યક્ષ અને પૂર્વ કેન્દ્રીય મંત્રી શરદ પવારે જણાવ્યું છે કે ત્રીજો મોરચો ‘વ્યવહારિક’ નથી, એટલા માટે તે સક્રિય નહીં થઈ શકે. પવારનું આ નિવેદન એવા સમયે આવ્યું છે જ્યારે પૂર્વ વડાપ્રધાન અને જેડીએસના નેતા એચડી દેવગૌડાએ વહેલી તકે ત્રીજો મોરચો સ્થાપવાની માગ કરી છે.